六州歌头

六州歌頭，詞牌名。

雙調一百四十三字，前段十九句八平韻、八仄韻，後段二十句八平韻、十仄韻，同部平仄互押。亦有多變體。

 词牌格式 

 例词 
张孝祥

长淮望断，关塞莽然平。征尘暗，霜风劲，悄边声，黯销凝。
追想当年事，殆天数，非人力，洙泗上，弦歌地，亦膻腥。
隔水毡乡，落日牛羊下，区脱纵横。看名王宵猎，骑火一川明，笳鼓悲鸣，遣人惊。

念腰间箭，匣中剑，空埃蠹，竟何成！时易失，心徒壮，岁将零，渺神京。
干羽方怀远，静烽燧，且休兵。冠盖使，纷驰骛，若为情。
闻道中原遗老，常南望、翠葆霓旌。使行人到此，忠愤气填膺，有泪如倾。

賀鑄

少年俠氣，交結五都雄。肝膽洞，毛髮聳。立談中，生死同。
一諾千金重。推翹勇，矜豪縱。輕蓋擁，聯飛鞚，斗城東。
轟飲酒壚，春色浮寒甕，吸海垂虹。閒呼鷹嗾犬，白羽摘雕弓，狡穴俄空。樂匆匆。

似黃梁夢，辭丹鳳。明月共，漾孤篷，官冗從，懷倥傯。落塵籠，薄數叢。
鶡弁如雲眾，供粗用，忽奇功。笳鼓動，漁陽弄，思悲翁。
不請長纓，系取天驕種，劍吼西風。恨登山臨水，手寄七弦桐，目送歸鴻。

Category:词牌